cyanic-selkie/wikianc huggingface dataset:
Turun filharmoninen orkesteri
Orkesterin vakinaisina kapellimestareina ovat toimineet Tauno Hannikainen, Toivo Haapanen, Ole Edgren, Jorma Panula, Paavo Rautio, Pertti Pekkanen, Igor Bezrodnyi, Jacques Mercier, Hannu Lintu, Tibor Bogányi ja Petri Sakari. Vuosina 2012–2019 ylikapellimestarina ja taiteellisena johtajana toimi Leif Segerstam. Vuoden 2021 alussa taiteellisena johtajana aloitti Olli Mustonen.
Päävierailijana toimi vuosina 2001–2011 Juha Kangas. Orkesterin kunniakapellimestarin arvon on saanut Paavo Berglund, jolla oli yli puoli vuosisataa yhteistyötä orkesterin kanssa.
Orkesterin kokoonpanoon kuuluu 74 soittajaa, ja se on Suomen viidenneksi suurin sinfoniaorkesteri. Orkesteri esiintyy pääasiassa vuonna 1952 valmistuneessa Turun konserttitalossa, joka oli Suomen ensimmäinen varsinainen konserttitalo.
Vuodesta 1979 orkesteri on säännöllisesti levyttänyt suomalaista musiikkia. Orkesterin ja Karita Mattilan joululevy on myynyt platinaa (2003), samoin levy Suomalaisia klassisia suosikkisävelmiä.
Fredrikstad
Fredrikstad on rannikkokaupunki Etelä-Norjassa Østfoldin läänissä lähellä Ruotsin rajaa. Vuoden 2018 alussa Fredrikstadissa oli lähes 81 000 asukasta joten se oli asukasluvultaan Norjan 7. suurin kunta.
Fredrikstad sijaitsee Oslonvuonon itärannalla Glomma-joen suulla. Sillä on suojaisa luonnonsatama, jota suojaa Kråkerøyn saari.
Huolimatta melko edullisesta sijainnista Oslonvuonon itärannalla Fredrikstadista ei ole säännöllisiä lauttayhteyksiä Tanskan puolelle. Fredrikstadin rautatieasema sijaitsee Oslo-Halden-Göteborg-radan varrella.
Kaupungin jalkapalloseura on Fredrikstad FK.
Mumbai
Mumbai (vuoteen 1995 Bombay) on Maharashtran osavaltion pääkaupunki Intiassa. Kaupungin väkiluku on vuonna 2011 noin 12 miljoonaa ja sitä ympäröivällä metropolialueella 18 miljoonaa ihmistä. Mumbai on Intian suurin kaupunki asukasluvultaan ja Tokion, New Yorkin sekä Méxicon jälkeen maailman neljänneksi suurin kaupunkikeskus.
Mumbai on Intian talouselämän ja viihdeteollisuuden keskus. Useiden finanssiyhtiöiden pääkonttorit ovat Mumbaissa. Kaupungin elokuvatuotanto tunnetaan kautta maailman nimellä Bollywood. Kaupungissa on myös Aasian suurin slummi, Dharavi, jonka arvioitu asukasluku on 2,2–5,5 miljoonaa. Luonnonkauniilla niemimaalla sijaitseva kaupunki sisältää myös suuren luonnonsuojelualueen, Sanjay Gandhin kansallispuiston.
Historia
thumb|200px|Vanha Bombay Arkeologisten kaivausten perusteella on päätelty saarilla olleen asutusta jo kivikaudella. Mumbain sataman seutu oli Egyptin ja Persian välisen kaupan keskus jo 1000 eaa. Alueen ensimmäiset tunnetut asukkaat olivat läntisen Intian alkuperäisväestön koleihin kuuluneita kalastajia. 300-luvulla eaa. sataman seutu kuului buddhalaiseen Ašoka-valtakuntaan. Antiikin kreikkalaiset tunsivat seudun ja esimerkiksi Egyptissä asunut Klaudios Ptolemaios käytti siitä toisella vuosisadalla eaa. seitsemää saarta tarkoittavaa nimeä Heptanesia;
Buddhalaisen aikakauden jälkeen alueella hallitsivat:
Kaupungin entinen nimi, Bombay, tulee 1600-luvulta portugalinkielen sanoista Bom Bahia eli 'hyvä satama', joka muotoutui nykyiseen portugalinkieliseen muotoon Bomaim tai Bombaim. Britit käänsivät sanan muotoon Bombay. Bombay-nimeä käytetään edelleen laajalti kaupungin asukkaiden keskuudessa ja julkisten laitosten nimissä. Mumbai-nimi otettiin virallisesti käyttöön vuonna 1995. Nimimuutoksen vahvimpana läpiviejänä toimi hindunationalistipuolue Shiv Sena (Shivajin armeija). Mumbai-sana on koottu hindujumala Mumbadevin nimen ja marathin kielen äitisanan (Aai) osista.
Kaupungin kehitykseen voimakkaasti vaikuttaneita tapahtumia olivat Suezin kanavan avaaminen vuonna 1869 ja Yhdysvaltain sisällissota vuosina 1861–1865. Jälkimmäisen johdosta alueen teollistuminen käynnistyi puuvilla- ja tekstiiliteollisuuden johdolla. Englannin Itä-Intian kauppakomppania vaikutti merkittävästi alueen kehittymiseen vilkkaaksi satama- ja kauppakeskukseksi. Kauppakompania hallitsi Mumbain saaren ja Mumbain sataman aluetta yksinoikeudella vuosina 1668-1813 ja se luopui omistuksestaan vuonna 1858, jolloin alue siirtyi Britannian kruunulle. Englantilaisten siirtomaahallinnon jäljet näkyvät kaupunkikuvassa edelleen selkeästi. Esimerkiksi monet julkiset rakennukset ovat brittihallinnon aikakaudelta ja liikennelaitoksella on punaisia Lontoosta tuttuja kaksikerroksisia busseja.
Islamistiterroristit tekivät 26.–29. marraskuuta 2008 terrori-iskujen sarjan rautatieasemalle, hotelleihin, sairaalaan ja juutalaisten keskukseen käyttäen kranaatteja ja automaattiaseita. Terroristit ottivat panttivankeja ja surmasivat 166 ja haavoittivat 308 ihmistä.
Maantiede ja ilmasto
thumb|200px|Mumbain kartta thumb|200px|Näkymä Mumbain vanhaan osaan Mumbai sijaitsee Salsettensaarella Ulhasjoen suistoalueella, Intian länsirannikolla. Mantereen puolella on Länsi-Ghatien vuoristo. Arabianmeren ranta kuuluu trooppiseen monsuunivyöhykkeeseen ja on myös maanjäristysaluetta. Vuoden keskilämpötila on noin 27 °C.
Nykyinen vanhakaupunki oli alun perin seitsemästä saaresta koostuva alue, joka yhdistettiin pohjoiseen Salsettensaareen massiivisten maansiirtotöiden avulla. 1800-luvulla alkaneen hankkeen (Hornby Vellard -projekti) avulla kaupunki saavutti nykyisen pinta-alansa 438 km². Vaikka suurin osa saarten silloisista kukkuloista käytettiin täytemaaksi, on muutamia kukkuloita säästynyt. Kaupungin korkein kohta sijaitsee luonnonpuiston alueella 450 metriä merenpinnan yläpuolella. Kaupunkialueen korkein kukkula on Malabar Hill.
Salsettan pohjoisosassa on kolme järveä: Vihar, Tulsi ja Powai. Vihar- ja Tulsijärvet ovat myös kaupungin raakavesivarastoina. Järvet ovat osa saaren pohjoisosan luonnonpuistoa. Monsuuniaikaan Tulsijärvestä valuu vettä Powaijärveen ja edelleen Mithijokeen. Miljoonat ihmiset ja paikallinen teollisuus ovat käyttäneet jokea vuosikymmenet avoviemärinä, josta roskat päätyvät Arabianmeren kautta valtameriin.
Backbay on kuuluisin lahti. Sen C:n muotoinen rantaosuus on 4 kilometriä pitkä. Muutamia pikku saaria, kuten Elephantasaarta, ei Hornby Vellardin töiden aikana yhdistetty muihin.
thumb|200px|Monsuunisateiden aiheuttama tulva Mumbaissa
Väestö
pienoiskuva|[[Dharavin slummi]] Osavaltion virallinen kieli marathi on Mumbaissa sekoittunut hindin ja intianenglannin kanssa bambaiyan hindi nimiseksi murteeksi. Muita Mumbaissa puhuttuja kieliä ovat muun muassa gudžarati, urdu ja konkani. Mumbai on yksi Intian kansainvälisimmistä kaupungeista. Kaupungin aikuisväestöstä on miehiä enemmän kuin naisia johtuen siirtotyöväestön suuresta osuudesta. Väestöstä 68 % on hinduja, 17 % muslimeja, 4 % sekä kristittyjä että buddhalaisia. Loput 6 % jakautuvat parsilaisiin, jainilaisiin, sikheihin, juutalaisiin ja ateisteihin. Monet kaupungin osat ovat leimautuneet jonkin tietyn etnisen ryhmän kortteleiksi. Laajoja yhteisöjä on muun muassa Gujaratista ja Etelä-Intiasta tulleilla siirtolaisilla. Yli puolet kaupungin asukkaista on sukujuuriltaan muualta kuin Maharashtran osavaltiosta.
Kaupungin väkiluvun kehitys
Mumbain aluenimiä käytetään usein ristiriitaisesti eri yhteyksissä joka osaltaan selittää eroavuudet esimerkiksi väkilukutiedoissa. Seuraavassa yleisimmin käytössä olevat termit ja väkilukutiedot (2006):
Hallinto
thumb|150px|BMC:n pääkonttori Kaupunkia hallinnoi Brihanmumbai Municipal Corporation (BMC). Työntekijöitä kaupungilla on noin 100 000 (2004). Tärkeimpiä tehtäviä ovat vesihuolto, maantiet ja jätehuolto. Korkein viranhaltija on kunnallisjohtaja Johny Joseph (2006). Pormestarina on Datta Dalvi (2006).
Bombayn korkein oikeus, jonka alueeseen kuuluu Maharashtran ja Goan osavaltioiden lisäksi myös Dadra ja Nagar Haveli ja Daman ja Diu, sijaitsee Mumbaissa.
Talous
Mumbai oli aiemmin tunnettu hyvästä satamastaan ja tekstiiliteollisuudestaan. Nyt tunnettuja ovat myös IT-ala, timanttikauppa, öljy- ja konepajateollisuus sekä lääketeollisuus. Tunnetuimpana Mumbain vientiartikkelina ovat kuitenkin elokuvat (Bollywood). Mumbain finanssikorttelit ovat Fort, Nariman Point ja Pallard Pier. Useat pääkonttorit, tärkeät instituutit, ja monen suuryrityksen pääkonttorit sijaitsevat täällä. Mumbaista löytyvät esimerkiksi Bombayn pörssi (BSE), Intian kansallinen pörssi (NSE), TATA Group, Tata Consultancy Services (markkina-arvoltaan Intian suurin pörssiyhtiö 1.3.2016), Reliance Industries (2. suurin), HDFC Bank (5. suurin), Sun Pharma (6. suurin) ja Intian keskuspankki.
Ehkä eniten julkisuutta saanut lukutaidottomien maaseutuväestön perustamista yrityksistä on osuuskunta Dabba Wallah. Yhdysvaltalaisen Forbes-talouslehden 6 Sigman arvoisaksi arvioima lähettiyritys toimittaa vuorokaudessa n. 200 000 lounasannosta lähiöistä työpaikoille ja vielä tyhjät astiat takaisin. Toimintaan tarvitaan n. 5 000 lähettiä.
Liikenne
thumb|200px|Rautatieasema ja Best-bussi Mumbai on kahden rautatievyöhykkeen, Central Railwayn (CR) ja Western Railwayn (WR), keskuspaikka. Mumbain metron ensimmäinen linja avattiin 2014. Paikallisbusseja liikennöi Brihanmumbai Electric Supply and Transport (BEST).
Lähin lentoasema on Chhatrapati Shivajin kansainvälinen lentoasema.
Mumbain satama ja samaan suurkaupunkialueeseen kuuluva vastarannan Jawaharlal Nehrun satama ovat Intian suurimpia tavarasatamia ja luetaan maailman sadan suurimman rahtisataman joukkoon. Matkustajaliikenteen reitit ovat lähinnä rannikkoliikennettä, mutta laivayhteydet ovat olleet vilkkaita myös Etelä-Afrikkaan ja Itä-Afrikan maihin, kuten Keniaan ja Tansaniaan, joissa on suuret intialaisyhteisöt.
Media
Mumbai on Intian elokuva- ja televisiotuotannon keskus (Bollywood). Bollywoodissa tuotetaan vuosittain noin 200 täyspitkää elokuvaa. Suurimpia sanomalehtiä ovat muun muassa The Times of India, Hindustan Times, Loksatta ja Saamana. Englannin- ja marathinkielisten lehtien lisäksi julkaistaan lehtiä myös seuraavilla kielillä: kannada, hindi, gujarati, malajalam, bengali, urdu, telugu ja tamili.
Suomalaiset Mumbaissa
Mumbaissa on useita suomalaistahojen yhteisyrityksiä ja tuotantolaitoksia. Finprolla on kaupungissa oma toimisto. Mitään varsinaista suomalaisyhteisöä ei kaupunkiin kuitenkaan ole syntynyt. Mumbaissa ei ole Suomen suurlähetystöä, mutta Suomella on Mumbaissa silti kunniakonsulaatti. Harvat Mumbaissa asuvat suomalaiset ovat pääsääntöisesti liikemiehiä tai lähetystyöntekijöitä. Muun muassa Fida Internationalilla on Mumbaissa käynnissä slummihanke ja Suomen World Vision avusti Pohjois-Mumbain alueella vuoden 2005 tulvien uhreja. Sen sijaan läpikulkuliikenne on vilkasta Goan matkailijoiden piipahtaessa Mumbaissa matkan varrella.
Anssi Mikolan Riverrecycle-yritys rakensi maailman ensimmäisen kiertotalouteen perustuvan joenpuhdistusjärjestelmän Mithijokeen. Elokuussa 2021 käyttöön otettu joessa kelluva putsari kerää vedestä roskia, jotka lajitellaan kierrätykseen ja kaatopaikalle. Kierrätykseen kelpaamattomasta muovista tehdään pyrolyysin avulla öljyä, jota myydään muoviteollisuudelle. Riverrecyclen koordinoiman hankkeen takana on yhteistyöverkosto, johon kuuluvat Huhtamäki, VTT ja YK:n teknologia- ja innovaatiolaboratorio United Nations Global Pulse.
Nähtävyyksiä
thumb|[[Taj Mahal Palace]]
Ystävyyskaupungit
Mumbain ystävyyskaupungit ovat:
Lötin piiri
Lötin piiri voi tarkoittaa seuraavia Ruotsin piirejä:
Catan
Catan (aiemmin Catanin uudisasukkaat) on Klaus Teuberin kehittämä lautapeli. Se julkaistiin ensimmäisen kerran Saksassa 1995 nimellä Die Siedler von Catan. Suomeksi peli ilmestyi syksyllä 2004.
Isto Hiltunen
Isto Reima Tapani Hiltunen (s. 1967 Kaavi ) on suomalainen iskelmälaulaja, useita instrumentteja soittava muusikko, juontaja ja levytuottaja. Hän oli iskelmäartistina suosituimmillaan 1990-luvun loppupuolella.
Catan
Catan-lautapelisarjan osia on myyty yli 15 miljoonaa kappaletta ja se on käännetty 30:lle kielelle. Eräs syy pelin suosioon on pelilaudan satunnaisuuden tuoma vaihtelu.
Isto Hiltunen
Pohjois-Savon Kaavilla syntynyt Hiltunen varttui Heinolassa, jossa hän meni 15-vuotiaana mukaan paikalliseen tanssiorkesteriin. Ennen laulajanuraansa Isto Hiltunen soitti eri tyylilajien kokoonpanoissa eri instrumentteja kymmenkunta vuotta ja oli alkanut opiskella tietotekniikkaa Lappeenrannan teknillisessä korkeakoulussa. Manageri Hannele Laurila, Fazer-Finnlevyn ohjelmistopäällikkö Turkka Mali ja kroatialaistuottaja Michael Goodman alkoivat 1990-luvun alkupuolella kerätä materiaalia uuden mieslaulajan levytettäväksi, ja laulajaksi valikoitui Laurilan talliin kuuluneen Laura Voutilaisen Exodus-taustayhtyeestä kitaristi Isto Hiltunen. Kolmen ensimmäisen albumin kappaleet olivat enimmäkseen entisen Jugoslavian alueen muusikoiden säveltämiä sekä Turkka Malin sanoittamia.
Isto Hiltunen toimi uransa alussa Laura Voutilaisen tavoin palkattuna työntekijänä Hannele Laurilan Uniartist-yrityksessä ja levytti kakkosalbumista lähtien tämän aviomiehen Unirecords-yhtiölle. Vuonna 1997 vei Voutilaisen esimerkin kannustamana sopimus- ja äänitepalkkioasiansa oikeuteen ja sai purettua kymmeneksi vuodeksi laaditun määräaikaissopimuksensa Unirecordsin kanssa.
Catan
Pelin idea
Pelaajat edustavat uudisasukkaita, jotka perustavat siirtokunnan aikaisemmin asumattomalle Catanin saarelle. Tavoitteena on laajentaa omaa siirtokuntaa rakentamalla lisää teitä, kyliä ja kaupunkeja, joista saadaan pisteitä. Lisäksi pelaaja voi ostaa kehityskortteja, joilla voi saada ylimääräisiä raaka-ainekortteja, rakentaa armeijaa ritarikorteista tai saada lisäpisteitä. Pelin voittaa pelaaja, joka ensimmäisenä saavuttaa ennen peliä sovitun pistemäärän – yleensä kymmenen pistettä.
Pisteytys:
Pelilauta
Saari koostuu 37 erilaisia maastotyyppejä edustavista kuusikulmioista eli heksoista, jotka asetetaan pelin aluksi pöydälle satunnaisessa järjestyksessä. Maastotyyppejä on kuusi, joista jokainen autiomaata lukuun ottamatta tuottaa yhtä viidestä raaka-ainesta. Lisäksi näiden ympärille asetetaan merialueet ja satamat. Tämän jälkeen resurssiheksoihin asetetaan numerot, jotka noudattavat numerolapussa olevaa aakkosjärjestystä. Jokainen pelaaja aloittaa kahdella kylällä, joihin molempiin liittyy yksi tie. Kaikki kylät asetetaan heksojen kulmiin siten etteivät kaksi kylää ole vierekkäisissä kulmissa – toisin sanoen kaikkien kylien välissä on oltava vähintään kaksi heksan sivua. Tiet puolestaan asetetaan heksojen sivuille.
Raaka-aineet
Jokaisen vuoron alussa heitetään kahta kuusisivuista noppaa, joiden yhteistulos määrää mitkä heksat tuottavat raaka-aineita. Pelaaja, jolla on heitetyn numeron osoittaman heksaruudun kulmassa kylä tai kaupunki, saa heksaruudun maastotyypin tuottamaa raaka-ainetta yhden kappaleen jos hänellä on kylä heksan kulmassa, tai kaksi jos hänellä on kaupunki. Maastotyyppejä on kuusi, joista metsä tuottaa puuta, niitty villaa, pelto viljaa, kukkula tiiltä ja vuori kiveä. Autiomaa ei tuota mitään eikä siinä myöskään ole numeroa.
Raaka-ainekorteilla voidaan rakentaa lisää teitä, kyliä tai kaupunkeja. Lisäksi niillä voidaan ostaa kehityskortteja. Raaka-aineita tarvitaan rakentamiseen seuraavasti
Isto Hiltunen
Hiltunen lopetti uransa vuonna 2002 mutta palasi jälleen tanssilavoille 2006, jolloin ilmestyi myös hänen seitsemäs albuminsa Hopeoitu kuu.
Catan
Numero seitsemän ja rosvo
Jos noppien yhteistulos on seitsemän, joutuu jokainen pelaaja, jolla on yli seitsemän raaka-ainekorttia kädessään, hylkäämään puolet korteistaan pyöristettynä alaspäin – esimerkiksi yhdeksästä kortista joutuu hylkäämään neljä. Tämän jälkeen tuloksen heittänyt pelaaja asettaa rosvon johonkin heksaruudun numeroon. Näin kyseinen heksa ei tuota raaka-aineita niin kauan, kuin rosvo on sen päällä. Lisäksi rosvon asettanut pelaaja saa varastaa yhden kortin keneltä tahansa pelaajalta, jolla on kylä tai kaupunki yhdessä kyseisen heksaruudun kulmista.
Isto Hiltunen
Hiltusen tunnetuimpia kappaleita ovat muun muassa "Täältä ikuisuuteen", "Alla kuuman auringon", "Rinta rottingilla", "Tammen oksat", "Koivukuja", "Saavatko he joskus toisensa", "Sytytä lyhty", "Rakkauden laulu" ja "Vie terveiset mun naiselleni". Hiltunen on yli 200 000:lla myydyllä levyllä yksi parhaiten menestyneistä suomalaisista miesartisteista.
Catan
Kaupankäynti
Raaka-ainekorteilla voidaan myös käydä kauppaa. Kaupanteko on olennainen osa peliä, jossa raaka-aineiden vaihtoarvo määräytyy kysynnän ja tarjonnan perusteella.
Isto Hiltunen
Hiltunen opiskeli vuodesta 1989 tietotekniikkaa Lappeenrannan teknillisessä yliopistossa mutta valmistui lopulta humanististen tieteiden kandidaatiksi musiikkitieteen oppiaineesta Jyväskylän yliopistosta.
Catan
Kaupankäynti
Tietyn raaka-aineen satamassa voi vaihtaa kyseistä raaka-ainetta suhteessa 2:1, eli puusatamassa kahdella puulla voi saada mitä tahansa yhden kortin. On olemassa myös satamia, jossa voi vaihtaa mitä tahansa raaka-ainetta suhteessa 3:1. Jos pelaajalla ei ole satamia, hän voi vaihtaa pankissa raaka-ainetta suhteessa 4:1.
Isto Hiltunen
Hiltunen on toiminut muusikkona ja sovittajana muun muassa Marko Ritolan ja Matti Korkialan levyillä sekä lauluntekijänä niin omalle soolotuotannolleen kuin myös muun muassa Janne Hurmeelle ja Kurrelle.
Yksityiselämä
Hiltusella on neljä aikuista lasta, yksi poika ja kolme tytärtä aiemmista liitoistaan. Kahden nuorimman tyttären (s. 1998 ja 2002) äiti on Aila Ahonen, jonka kanssa Hiltunen asui avoliitossa. Hiltunen tapasi nykyisen vaimonsa Leena Hiltusen vuonna 2015, he kihlautuivat vuonna 2016 ja avioituivat vuonna 2017. Hiltunen asuu Kontiolahdella.
Filantropia
Filantropia (kreikan sanoista φίλος, phílos ’ystävä’ ja άνθρωπος, ánthropos ’ihminen’) tarkoittaa ihmisystävällisyyttä tai ihmisrakkautta. Vastaavasti filantrooppi tarkoittaa ihmisystävää ja ihmisiä universaalisti rakastavaa henkilöä. Termillä filantropia on perinteensä muun muassa teosofisena ja filosofisena käsitteenä. Filantropian vastakohta on misantropia eli ihmisviha.
Filantropialla viitataan perusasenteeseen, joka luottaa ja uskoo ihmisten hyvyyteen. Niin myös filantrooppi tunnistaa hyvyyden ihmisessä. Kristillisessä mielessä filantropia on pyyteetöntä ja universaalia, kansallisuudet ja rodut ylittävää lähimmäisen rakastamista, jolloin ihmisen tulee samaistua Jumalan koko luomakuntaan. Tehdessään hyvää kanssaihmisilleen puhdas filantrooppi on tällöin kristinuskon mukaan yhteistyössä Jumalan kanssa.
Termiä filantrooppi käytti ensimmäisenä kreikkalainen näytelmäkirjailija Aiskhylos (525–456 eaa.), jonka näytelmässä Kahlehdittu Prometheus päähenkilöä kuvaillaan adjektiivilla philanthropos tropos, ihmiskuntaa rakastava. 100-luvulla eläneen kreikkalaisen lääkärin Galenoksen aikana filantropia oli omaksuttu ohjaavaksi periaatteeksi lääketieteeseen. Ihmisiä hoitavien ihmisten tuli suhtautua asiakkaisiinsa lempeydellä ja myötätunnolla.
Valistuksen ajan Saksassa filantrooppeja olivat Johann Bernhard Basedowin perustaman liikkeen filantropismin kannattajat. Filantropismi oli lasten koulutuksen ja kasvattamisen uudistamiseen pyrkivä liike.
Englannin kielessä filantrooppia tarkoittavaa sanaa philanthropist käytetään lahjoittajista ja hyväntekijöistä erityisesti Yhdysvalloissa, jossa yksityisen hyväntekeväisyyden merkitys on suurempi kuin Euroopassa. Tämän vuoksi usein muun muassa Bill Gatesia, Jean Paul Gettyä, Henry Fordia, Rockefeller-suvun jäseniä ja muita rikkaita hyväntekeväisyyden harrastajia kutsutaan englannin kielessä filantroopeiksi, vaikka he aina eivät täyttäisi pyyteettömän ja universaalin ihmisystävän kriteerejä.
Pija Lindenbaum
Lindenbaum valmistui Tukholman Konstfackista vuonna 1979.
Saarijärven Pullistus
Saarijärven Pullistus (lyh. SaPu) on saarijärveläinen urheiluseura. Pullistus on perustettu 1905.
Tunnetuimpia Pullistuksen urheilijoita olleet Eija Ristanen (o.s. Hyytiäinen) sekä muut Hyytiäisen sisarukset, keihäänheittäjä Raimo Manninen, juoksijoista Risto Ulmala ja Martti Vainio, pituushyppääjä Mika Kahma sekä yhdistetyn hiihtäjä Ilpo Toikkanen.
Pullistuksen 100-vuotiashistoriakirja ilmestyi vuonna 2005: Jorma Rahkonen: Lähetään toas pullistelemaan - Saarijärven Pullistus 1905-2005, 316 s. + kuvaliite
Pullistus on tunnettu Juhannuskisojen järjestämisestä. Kisat olivat suurimmillaan 1960- ja 1970-luvuilla, jolloin niissä oli enimmillään noin 8000 katsojaa yhtenä päivänä, kahden päivän ennätys oli 14 000 katsojaa. Kisat muutettiin 1-päiväisiksi 1980-luvulla. Kisoissa on tehty yksi maailmanennätys. Vuonna 1968 Neuvostoliiton (nykyisin latvialainen) Janis Lusis heitti keihäänheiton ME:n 91,98. Juhannuskisoista on tehty kirja: Jorma Rahkonen: Koko Saarijärvi kiehui - Juhannuskisat 1920-luvulta 2000-luvulle (Kopijyvä 2001), 191 s. Vuonna 2008 SaPu järjesti suuren fin 5 -suunnistustapahtuman.
Galvanometri
frame|Kela, jossa kulkee mitattava virta (punainen), palauttava jousi (vihreä), N ja S ovat magneetin navat thumb|Tyypillinen kiertokäämimittari
Galvanometri on sähkötekniikan ja elektroniikan vanha mittalaite, joka mittaa sähkövirtaa. Nykymuodossaan samankaltaista tekniikkaa käyttää kiertokäämimittari, jossa magneettikentässä oleva käämi on kiinni liikkuvassa neulassa ja neulan palauttaa nolla-asentoon jousi. Galvanometri oli tärkeä mittaväline sähköön liittyvissä tutkimuksissa jo 1800-luvun alkupuolelta lähtien. Vanhoissa mittareissa usein kela oli paikallaan ja magneettinen neula kääntyi.
Virtaa mittaavasta elementistä voidaan sarjavastuksen avulla tehdä myös kohtalaisen tarkasti jännitteelle herkkä mittari, joka kuormittaa vain vähän mittauskohdetta.
Kuwait Airwaysin lento 422
Kuwait Airways lento 422 kaapattiin 5. huhtikuuta vuonna 1988 Bangkok–Kuwaitin välillä Arabianmeren yläpuolella. Koneessa oli 91 matkustajaa ja 20 miehistön jäsentä. Koneessa oli kuusi tai seitsemän libanonilaista miestä jotka ryntäsivät tuliaseita ja käsikranaatteja mukanaan ohjaamoon kolme tuntia nousun jälkeen. Radioteitse kaapparit vaativat 17 šiiamuslimiterroristin vapauttamista Kuwaitin vankiloista. Kone pakotettiin lentämään Mašhadiin, Koillis-Iraniin, jossa vapautettiin 24 naista ja yksi sydänsairas mieshenkilö. Odotuksen jälkeen kone jatkoi matkaansa Libanonin pääkaupunkiin Beirutiin mutta se ei saanut laskeutumislupaa joten sen piti laskeutua Larnakaan, Kyprokselle.
Heti laskeutumisen jälkeen koneessa ammuttiin kuwaitilainen turvallisuusupseeri Abdullah Khalidi, 25, jonka ruumis heitettiin ulos. Myöhemmin Khalid Ayoub Bandar, 20, sai saman kohtalon. Kuwaitin hallitus ei suostunut kaappaajien vaatimuksiin. Larnakassa vapauttiin 12 makustajaa. 12. huhtikuuta kone lensi Algeriin. Algeriassa kaappaajat uhkasivat räjäyttää koko koneen matkustajineen. Kuwaitin jalkapallomaajoukkue lupautui panttivangiksi mikäli matkustajat vapautettaisiin mutta siihen kaapparit eivät suostuneet. Lopulta kaapparit tekivät sopimuksen Algerissa. Kaappareiden vaatimuksiin ei suostuttu mutta he saivat vapaan pääsyn maasta. Kuwaitin hallituksen ja Algerian viranomaisia kiitettiin kovasti kaappaustilanteessa.
Bruchsal
Bruchsal on kaupunki Baden-Württembergin osavaltiossa, lounaisessa Saksassa. Se sijaitsee noin 20 kilometriä pohjoiseen Karlsruhen kaupungista ja kuuluu Karlsruhen piirikuntaan sekä hallintopiiriin. Kesäkuun 2022 lopussa Bruchsalin asukasluku oli 46 206. Kaupungin pinta-ala on 93,02 neliökilometriä ja asukastiheys 497 as./km². Asukasluku ylitti 20 000 asukkaan rajan vuonna 1955.
Historia
Varhaisin maininta Bruchsalista virallisissa asiakirjoissa sijoittuu vuoden 976 tienoille. Vuonna 1056 Pyhän saksalais-roomalaisen keisarikunnan keisari Henrik III lahjoitti asutuksen Speyerin piispalle. Se pysyi osana Speyerin hiippakuntaa vuoden 1802 sekularisaatioon asti. Vuonna 1248 Bruchsaliin viitattiin ensimmäisen kerran kaupunkina. Kolmikymmenvuotisessa sodassa vuonna 1622 Bruchsal tuhottiin täysin. Vuosina 1676 ja 1689 kaupunki joutui jälleen ranskalaisten tuhoamaksi.
1720-luvulla aloitettiin Bruchsalin linnan rakennustyöt. Linnasta rakennettiin Speyerin ruhtinaspiispan residenssi, ja täten Bruchsalista tuli vaikutusvaltainen kaupunki. Vuonna 1796 ranskalaisjoukot miehittivät kaupungin. Vuoden 1802 sekularisaatiossa kaupunki menetti vaikutusvaltaisen asemansa. Vuonna 1841 valmistui Bruchsalin, Heidelbergin ja Karlsruhen yhdistävä rautatie. Kaupunki kasvoi teollistumisen myötä.
Vuoden 1945 maaliskuun ensimmäisenä päivänä liittoutuneet pommittivat Bruchsalia. Kaupunki tuhottiin raunioiksi. Vuonna 1956 Bruchsalille myönnettiin niin kutsutun suuren piirikaupungin status kaupungin asukasluvun ylittäessä 20 000 rajan. Vuosina 1971–1974 viisi naapurikuntaa liitettiin Bruchsalin kaupunkiin. Vuonna 1973 Bruchsalin piirikunta liitettiin osaksi Karlsruhen piirikuntaa, ja täten Bruchsal menetti asemansa piirikaupunkina.
El Marino
El Marino oli chileläinen muutaman kuukauden vuonna 1917 ilmestynyt riippumaton sanomalehti. Sen kotipaikkakunta oli Pichilemu.
Warhorse (brittiläinen yhtye)
Warhorse oli englantilainen, progressiivista heavy rockia soittanut yhtye, jonka perustajana oli Deep Purplen alkuperäisbasisti Nick Simper. Warhorsen musiikkia on kuvattu "raskaammaksi" versioksi Deep Purplen ensimmäisestä kokoonpanosta.
Historia
Vuonna 1969 pian Deep Purplesta erottamisensa jälkeen Nick Simper liittyi basistiksi Marsha Huntin kiertueyhtyeeseen. Simperin suosituksesta yhtyeeseen liittyivät myös rumpali Mac Poole ja kitaristi Ged Peck. Marsha Huntin jäätyä äitiyslomalle yhtye jatkoi toimintaa nimellä Warhorse. Laulajaksi tuli Ashley Holt ja kosketinsoittajaksi Frank Wilson. Myöhemmin Yes-yhtyeestä tunnetuksi tullut Rick Wakeman oli myös jonkin aikaa kosketinsoittajana, mutta häntä ei pidetty sopivana yhtyeeseen.
Yhtyeen tyylisuunnaksi muodostui Deep Purplen MK 1:n tyylinen progressiivinen rock heavy rock-vaikutteilla. Levytyssopimuksen yhtye sai progressiiviseen rockiin erikoistuneelta Vertigo Recordsilta ja ensimmäinen albumi Warhorse ilmestyi marraskuussa 1970. Albumin promotointi oli heikkoa ja se ei noussut listoille, kuten ei myöskään singlenä julkaistu Easybeats-cover "St. Louis". Pian tämän jälkeen kitaristi Ged Peck lähti yhtyeestä ja hänen tilalleen tuli Pete Parks.
Warhorse julkaisi toisen albuminsa Red Sea kesäkuussa 1972. Huolimatta hyvistä arvosteluista ja runsaasta keikkailusta Vertigo Records ei tehnyt juurikaan töitä yhtyeen promotoimiseksi joten Red Sea ei ensialbumin tapaan menestynyt ja Vertigo tiputti Warhorsen listoiltaan. Näihin aikoihin rumpali Mac Poole liittyi Gong-yhtyeeseen.
Uudeksi rumpaliksi liittyi Barney James ja yhtye alkoi etsiä uutta levytyssopimusta ja lisäsi musiikkiinsa soul-vaikutteita. Samoihin aikoihin Yes-yhtyeessä menestykseen noussut Rick Wakeman alkoi levyttämään myöhemmin Ison-Britannian listakärkeen noussutta Journey to the Centre of the Earth-sooloalbumiaan ja lainasi Warhorsesta Ashley Holtin ja Barney Jamesin. Huolimatta Warhorsen mahdollisesta uudesta levytyssopimuksesta miehet päättivät jäädä Wakemanin yhtyeeseen ja kesäkuussa 1974 Nick Simper päätti lopettaa yhtyeen. Warhorse on hajoamisensa jälkeen esiintynyt pariin otteeseen ja yhtyeen albumit on julkaistu cd-painoksina.
Nordiska Kreditbanken
pienoiskuva|Pankin monogrammi [[Rosenbadin julkisivun sisäänkäynnissä.]] Aktiebolaget Nordiska Kreditbanken oli ruotsalainen liikepankki, joka perustettiin vuonna 1896 hankkimalla vuodesta 1881 toiminnassa olleen Aktiebolaget Stockholms tjänstemannasparkassan liiketoiminnot.
Kiinteistöt
Pankilla oli aluksi pääkonttori toisessa kerroksessa Drottninggatan 8:ssa. Tjänstemannakassanin konttori Brandkontoretin talossa Mynttorget 4:ssa oli sivukonttori. Ferdinand Boberg piirsi 1902 Rosenbad-rakennuksen pankin pääkonttoriksi. Rosenbadin ohella pankki hankki useita sivukonttoreita rahoittamalla asuntorakentamista ja sijoittamalla konttorin niiden kiinteistöihin.
Kandersteg
Kandersteg on kunta Sveitsissä, Bernin kantonissa. Vuoden 2009 lopussa kunnan väkiluku oli 1 198. Kandersteg sijaitsee Bernin Alpeilla, Kanderjoen laaksossa.
thumb|250px|left|Näkymä Kanderstegiin. Kandersteg on vanha alppimatkailupaikka, jonne rakennettiin ensimmäinen hotelli 1850-luvulla. Lötschbergin tunnelin ja autojunayhteyden ansiosta Kandersteg on tunnettu läpikulkupaikka Bernin kantonista etelään, Valais’n kantoniin ja Italiaan. Ennen tunnelia yhteydet etelään kulkivat solien, Gemmipassin ja Lötschepassin kautta. Kanderstegissä on ollut kansainvälinen partiokeskus partioliikkeen alkuvaiheista lähtien, vuodesta 1923.
Arthur Masuaku
Arthur Masuaku (s. 7. marraskuuta 1993 Lille, Ranska) on kinshasankongolainen jalkapalloilija. Hänellä on myös Ranskan kansalaisuus. Masuaku edustaa Englannin Valioliigassa pelaavaa West Ham Unitedia ja on pelipaikaltaan vasen laitapuolustaja.
Seurajoukkueura
Masuaku pelasi ensimmäisen ottelunsa Ranskan pääsarjassa Valenciennes'n joukkueessa 10. elokuuta 2013 Toulousea vastaan. 29. tammikuuta 2014 hän teki ensimmäisen maalinsa joukkueessa ottelussa Marseillea vastaan. Kaikkiaan hän pelasi seurassa 27 Ligue 1:n ottelua.
Heinäkuussa 2014 Masuaku teki sopimuksen kreikkalaisseura Olympiakosin kanssa. Hän voitti Kreikan-mestaruuden 2015 ja 2016 sekä Kreikan Cupin 2015. Kaikkiaan hän pelasi seurassa kahden kauden aikana 50 pääsarjaottelua ja 11 ottelua Mestarien liigassa.
Elokuussa 2016 englantilaisseura West Ham United osti Masuakun Olympiakosista noin seitsemän miljoonan euron siirtosummalla. Kauden 2020–2021 loppuun mennessä hän on pelannut 92 valioliigaottelua.
Maajoukkueura
Masuaku pelasi Ranskan alle 18-vuotiaiden maajoukkueessa kolme ja alle 19-vuotiaiden maajoukkueessa kaksi ottelua. Hän debytoi Kongon demokraattisen tasavaltan A-maajoukkueessa Afrikan mestaruuskilpailujen karsintaottelussa Zimbabewa vastaan lokakuussa 2018.
Tummasarvipöllö
Tummasarvipöllö (Asio stygius) on keskikokoinen tummasävyinen pöllö. Sillä on keltaiset silmät, musta nokka, tumma mustanpuhuva naama ja valkoiset kulmat. Alapuolelta se on likaisen nahanvärinen, ja siinä on ruskeita juovia ja viiruja. Yläpuoli on käänteinen, nahanvärisiä juovia ja viiruja, tummalla pohjalla.
Laji syö erilaisia saaliseläimiä, kuten lintuja, pikkunisäkkäitä, matelijoita, sammakkoeläimiä, äyriäisiä ja hyönteisiä. Se saalistaa öisin.
Tummasarvipöllö munii kaksi munaa risupesään, jonka muut linnut ovat tehneet, mutta joskus se voi pesiä maassa, kuten sen sukulainen suopöllö.
Tummasarvipöllö ei ole kaikkialla uhanalainen, joskin sen status vaihtelee suuresti sen levinneisyysalueella. Se elää Etelä-Amerikassa ja osissa Keski-Amerikkaa. Se on dokumentoitu kahdesti Texasissa.
Sen tieteellisen nimen osa stygius tarkoittaa "Styks-jokeen liittyvää", mutta yleisesti se tarkoittaa kaikkea tummaa ja synkkää.
Tummasarvipöllöllä on kuusi alalajia:
Herpetologia
Herpetologia (kreikan kielen sanoista "ερπετολογία", jossa ἑρπετόν, erpetón ’matelija’ ja -λογία logia, ’oppi’) on tieteenala, joka tutkii matelijoita ja sammakkoeläimiä eli ”herppejä”. Herpetologi on tämän tieteenalan harjoittaja.
Suomen yliopistoissa ja useimmissa muidenkaan maiden yliopistoissa herpetologin suuntautumisvaihtoehtoa ei ole, mutta biologian ja eläintieteen opintoihin voi lisätä halutessaan herpetologiaan liittyvää opiskelua.
Satisfaction
Satisfaction voi tarkoittaa seuraavia asioita:
Tamminiemi
Tamminiemi on entinen Suomen tasavallan presidenttien virka-asunto Helsingin Meilahdessa. Vuonna 1987 se muutettiin Urho Kekkosen kotimuseoksi nimeltä Urho Kekkosen museo Tamminiemi.
Varhainen historia
Tunnettujen suomalaisten jugend-arkkitehtien Sigurd Frosteruksen ja Gustaf Strengellin suunnittelema huvila meren rannalla, puiston keskellä, valmistui tukkukauppias Nissenin käyttöön vuonna 1904. Sen asuinpinta-ala on 450 neliömetriä. Hufvudstadsbladetin päätoimittaja, myöhemmin kauppaneuvoksen arvonimen saanut Amos Anderson osti talon vuonna 1924 tarkoituksenaan muuttaa Helsingin keskustasta sinne ja teetti siihen remontin. Anderson tunsi olonsa Tamminiemessä kuitenkin yksinäiseksi ja jäi asumaan kerrostaloasuntoonsa Yrjönkadulle. Lisäksi hän vietti viikonloput pääasiassa Kauniaisissa ja kesälomansa Naantalissa, joten hän antoi Tamminiemen vuokralle. Vuonna 1939 Tamminiemen arvoksi laskettiin 900 000 markkaa. Presidentti Kyösti Kallio, jonka kanssa Anderson oli ystävystynyt, ehdotti Tamminiemen lahjoittamista ”köyhälle valtiolle” tasavallan presidentin vapaa-ajan asunnoksi. Anderson lahjoittikin talon valtiolle vuonna 1940 ehdolla, että Helsingin kaupunki jatkaa tontin vuonna 1942 umpeutuvaa vuokrasopimusta. Anderson sitoutui myös kustantamaan talossa tarvittavan peruskorjauksen. Kyösti Kallio ei kuitenkaan koskaan ehtinyt itse asua Tamminiemessä.
Presidentin virka-asuntona
Tamminiemeä käyttivät virka-asuntonaan ennen Kekkosta Risto Ryti ja Gustaf Mannerheim. Ryti vietti Tamminiemessä kesät 1941–1944 ja talven 1944, jolloin jouduttiin pakenemaan Helsingin suurpommituksia. Tultuaan presidentiksi Mannerheim käytti Tamminiemeä aluksi vain lounas- ja neuvottelupaikkana, koska hän joutui matkustamaan toistuvasti erikoisjunallaan Helsingin ja Mikkelin välillä. Niinpä hän yöpyi Tamminiemessä ensimmäisen kerran syyskuussa 1944. Tamminiemen ohella Mannerheim oleskeli paljon myös yksityisasunnossaan Kaivopuistossa. Helsingin ilmasuojelupäällikön, eversti Väinö Karikosken määräyksestä Tamminiemeen rakennettiin väestönsuoja loppuvuodesta 1944.
J. K. Paasikivi viihtyi paremmin Presidentinlinnassa ja luovutti Tamminiemen – taloa koskeneen lahjoituskirjan vastaisesti ja Amos Andersonin harmiksi – puolisonsa Alli Paasikiven sukulaisten käyttöön. Sen sijaan Urho Kekkonen, jota miellyttivät Presidentinlinnaa vaatimattomampi virka-asunto ja sen ympäristön tarjoamat hyvät ulkoilumahdollisuudet, muutti mielellään Tamminiemeen ja rakennutti sinne hirsisaunan. Talo peruskorjattiin, ja Sylvi Kekkonen sisusti sitä yhdessä asiantuntijoiden kanssa. Tamminiemen kirjastossa on kahden kirjailijan ja intohimoisen lukijan jäljiltä yli kolmetuhatta teosta. Yksityiselämänsä ohella Urho Kekkonen keskitti presidentintoimen hoidon Tamminiemeen niin täydellisesti, että hän kävi Presidentinlinnassa yleensä vain kerran viikossa, perjantaisin. Myös presidentin äiti Emilia Kekkonen asui viimeiset aikansa Tamminiemessä. Yleisesti Tamminiemeä pidettiin presidentin virka-asunnoksi epäkäytännöllisenä, koska siellä ei ollut riittävästi tiloja presidentin adjutanteille, turvamiehille ja muulle henkilökunnalle. Myös perheasuntona se on hankala, koska edustustilaa on runsaasti, mutta muita tiloja melko niukasti. Nämä seikat johtivat osaltaan siihen, että tasavallan presidentille rakennettiin lähietäisyydelle sittemmin uusi virka-asunto Mäntyniemi.
thumb|Tamminiemen sauna. Tamminiemi tuli kuuluisaksi 1960-luvulla muun muassa ”lastenkutsuista”, joihin Kekkonen kutsui nuorta älymystöä. Sylvi Kekkonen puolestaan kokosi ympärilleen kirjallisen piirin. Saunaan lisättiin myöhemmin uima-allasosasto ja siellä saunottiin lauantaisin vakiovieraiden, Tamminiemen saunaseuran  kanssa. Vakiovieraisiin kuului muun muassa akateemikko Kustaa Vilkuna.
Tamminiemestä ja Kekkosesta tuli monissa yhteyksissä synonyymejä. Teos, jossa Kekkonen kokosi yhteen linjanvetojaan ja jota on kutsuttu hänen poliittiseksi testamentikseen, sai nimen Tamminiemi julkaisun tapahtuessa 1980. Seuraavana vuonna ilmestyi kohuteos Tamminiemen pesänjakajat, jonka joukko poliittisia toimittajia Aarno Laitisen johdolla oli kirjoittanut Lauantaiseuran salanimellä ja jossa pohdittiin suorasukaisin sanankääntein vallan uusjakoa Kekkosen väistyessä.
Urho Kekkosen erotessa presidentin tehtävistä 1982 hänelle myönnettiin oikeus jäädä asumaan Tamminiemeen, joka muutettiin hänen yksityiseksi palvelukodikseen.
Meilahdessa lähellä Tamminiemeä on tasavallan presidentin nykyinen virka-asunto, joka on nimetty edeltäjäänsä mukaillen Mäntyniemeksi.
Museona
thumb|Urho Kekkosen museo Tamminiemessä tutustutaan Kekkosen perheen elämään myös esineiden välityksellä.
Kekkosen kuoltua Museovirasto sai keväällä 1987 tehtäväkseen muodostaa Tamminiemestä kotimuseon. Hankkeen toteutumisen teki mahdolliseksi Kekkosen kuolinpesän lahjoitus. Urho Kekkosen museon avasi joulukuussa 1987 tasavallan presidentti Mauno Koivisto. Museossa esitellään paitsi Kekkosen, myös Rytin ja Mannerheimin presidenttiaikaa sekä Suomen historiaa toisesta maailmansodasta 1980-luvun alkuun.
Ruotsin kansanäänestys eurosta
Ruotsin kansanäänestys eurosta järjestettiin 14. syyskuuta 2003. Kysymyksenä oli, tulisiko Ruotsin ottaa euro valuutakseen. Tuloksena oli ei-äänten voitto vajaalla 56 prosentin osuudella. Noin 42 prosenttia äänesti kyllä ja noin kaksi prosenttia tyhjää. Kaikkiaan 82,6 prosenttia äänioikeutetuista käytti ääntään. Äänestys oli neuvoa-antava.
Anderson Cooper 360°
Anderson Cooper 360° (lyhennetään usein AC-360 tai 360) on toimittaja Anderson Cooperin juontama yhdysvaltalainen ajankohtaisohjelma, jota esitetään CNN-uutiskanavalla.
Anderson Cooper 360° lähetetään maanantaista perjantaihin yleensä suorana CNN:n Time Warner Centerin studioilta New Yorkista, mutta joskus lähetys tehdään CNN:n studioilta Washington D.C.:sta tai paikan päällä suurten uutistapahtumien aikana.
Alfa Romeo Formula 1 -sarjassa
Alfa Romeo on kilpaillut valmistajana Formula 1 -sarjassa kausina – ja – sekä uudelleen nimisponsorina kausina –.
Tallin alkuvaiheet
Alfa Romeo tuli Grand Prix -autoiluun mukaan vuonna 1924 Vittorio Janon suunnittelemilla autoilla kuljettajanaan Antonio Ascari, joka toi tallille ensimmäisen voiton Cremonassa 1920-luvun puolivälissä. Tallin auto dominoi kilparadoilla 1920-luvulla ja otti lisäksi valmistajien mestaruuden, mutta kuljettaja Ascari kuoli Montlheryssä järjestetyssä Ranskan osakilpailussa. 1930-luvulla Jano suunnitteli Tipo B-auton, joka voitti 1932–34 välisenä aikana Rudolf Caracciolan ja Tazio Nuvolarin ohjastamana jokaisen kilpailun, johon se osallistui. Vuonna 1933 Alfa Romeo kansallistettiin ja vetäytyi virallisesti kilparadoilta, mutta Ferrari ryhtyi yhteistyöhön tallin jäänteiden kanssa. Talli palasi kilparadoille vuonna 1938, mutta sodan uhan vuoksi talli valmisti pienempien sarjojen autoja ja kätki ne juustotehtaaseen Saksan miehittäessä Italian toisen maailmansodan aikana. Sodan jälkeen esiin kaivetut kilpa-autot dominoivat jälleen kilparatoja ja niillä voitettiin 26 kilpailua putkeen.
Alfa Romeo S.p.A (1950–1951)
Ensimmäisellä F1-kaudella 1950 Giuseppe Farina ajoi Alfa Romeolla maailmanmestariksi, ja saman teki seuraavalla kaudella Juan Manuel Fangio. Näinä vuosina Alfa Romeolla saavutettiin 10 voittoa, 13 nopeinta kierrosta ja 10 paalupaikkaa. 1950 Alfa Romeo voitti kaikki 6 GP-kisaa joihin se osallistui. Kilpailujen yhteispituus oli tuolloin 2447,6 kilometriä, joista Alfa Romeot johtivat yli 2300 kilometriä. Farinan ja Fangion lisäksi kuljettajana toimi Luigi Fagioli. Tehdas vetäytyi sarjasta sääntömuutosten takia, joiden takia talli olisi joutunut suunnittelemaan kokonaan uudenlaisen F1-auton korvaamaan 13 vuoden ajan käytetyn Alfa Romeo 158/159 -ajokin, jonka avulla talli oli alun perin menestynyt Formula 1 -kilpailuissa.
Autodelta, Marlboro ja Benetton Team Alfa Romeo (1979–1985)
Vuoden 1977 aikana Carlo Chiti, joka oli pitkään toiminut Alfa Romeolla insinöörinä, sai suostuteltua Alfa Romeon antamaan luvan autourheiluosastolleen, Autodeltalle, suunnitella ja valmistaa Formula 1 -auto, jolla perinteikäs autovalmistaja voisi tehdä paluun F1-radoille. Talli palasi sarjaan Autodelta-nimellä kesken kauden 1979, toimitettuaan moottoreita ensin vuonna 1971 March- ja vuonna 1976 Brabham-tallille. Paluukautensa jälkeen Alfa Romeon talli sai itselleen yhteistyökumppaniksi tupakkamerkki Marlboron, jonka avulla talli sai itselleen hyvät sponsorirahat. Tallin uudeksi nimeksi tuli Marlboro Team Alfa Romeo. Kaudella 1979 talli ei vielä saavuttanut pisteitä, mutta seuraavina vuosina tallin kuljettajat saavuttivat useampia pistesijoja, kaksi paalupaikkaa ja yhden nopeimman kierroksen. Bruno Giacomelli oli kolmas kauden Las Vegasissa ja Andrea de Cesaris tuli kauden  kisoissa kahdesti toiseksi; Saksan GP:ssä Hockenheimissa ja Etelä-Afrikan GP:ssä Kyalamissa. Yhteistyö Marlboron kanssa kesti vuoden 1983 loppuun, jonka jälkeen tallin uudeksi pääsponsoriksi tuli italialainen vaatemerkki Benetton. Uuden sponsorin myötä tallin nimeksi tuli Benetton Team Alfa Romeo. Tallin autojen väritys muuttui myös radikaalisti kun aikaisemman puna-valkoisen värityksen korvasi Benettonin vihreä-punainen väritys. Alfa Romeon talli ajoi F1-sarjassa vielä kaksi vuotta ja kun Alfa Romeo sulautettiin Fiat SpA:han vuoden 1985 aikana, oli päätetty että kaikki Formula 1 -työ keskitettäisiin Ferrariin ja Alfa Romeo poistui sarjasta. Alfa Romeon viimeiseksi kilpailuksi jäi Australian GP 1985.
Tallin lopettamisen jälkeen Alfan moottoreilla ajoi Osella-talli, viimeisen kerran kaudella.
Alfa Romeo Racing (2019–)
Elokuussa 2022 talli ilmoitti että Alfa Romeo poistuu Formula 1 -sarjasta kauden jälkeen.
Saavutukset
250px|thumb|Alfa Romeo 159 vuodelta 1951. 250px|thumb|Alfa Romeo 185T kuljettajanaan [[Riccardo Patrese vuoden 1985 Saksan Grand Prix:ssä]]
Valmistajatalli
‡ = Jaettu auto.
Jeff Hanneman
Jeffrey John ”Jeff” Hanneman (31. tammikuuta 1964 Oakland, Kalifornia – 2. toukokuuta 2013 Los Angeles, Kalifornia) oli yhdysvaltalainen kitaristi, joka soitti Slayer-yhtyeessä ja myös sävelsi sille.
Hanneman oli hyvin kiinnostunut sodasta. Hän keräili sotavälineitä vapaa-ajallaan. Monet hänen säveltämistään kappaleista käsittelevät sotaa, kuten esimerkiksi tunnetuimpiin Hannemanin sävellyksiin kuuluva Angel of Death, jonka sanoitukset käsittelevät Josef Mengelen tekemiä ihmiskokeita.
Vuoden 2011 alussa Hanneman joutui leikkaukseen saatuaan ilmeisesti hämähäkin puremasta oikeaan käteensä nekrotisoivan faskiitin, ihon ja lihaskerroksen välissä etenevän hengenvaarallisen infektion. Vaikka kitaristin uskottiin palautuvan täydellisesti, hän ei voinut soittaa pian tapahtuneen jälkeen alkaneella Australian kiertueella. Jotta keikkoja ei olisi tarvinnut perua, Hannemanin korvasi Exodus-kitaristi Gary Holt. Holtin lähdettyä palatakseen oman yhtyeensä kiertueelle, uudeksi sijaiseksi ilmoitettiin Cannibal Corpse -yhtyeen kitaristi Pat O’Brien, joka soitti Euroopan-kiertueen loppuun asti. Hanneman palasi lavalle 24. huhtikuuta soittamaan kaksi encore-kappaletta.
Vuoden 2012 toukokuussa Slayer ilmoitti, että Jeff Hanneman ei voi osallistua tuleville touko- ja kesäkuun keikoille Euroopassa ja Iso-Britanniassa kätensä vuoksi. Jeffiä tuurasi kiertueella Gary Holt.
Hanneman kuoli 2. toukokuuta 2013. Yhtyeen jäsenten mukaan kuolinsyy oli alkoholin aiheuttama maksakirroosi. Hanneman oli kuollessaan 49-vuotias.
Soittimet ja välineet
Jeff Hanneman käytti mielellään vanhoja 1980-luvun Marshall-vahvistimia, mallinimeltään JCM-800. Esivahvistimet olivat merkiltään Marshall JMP-1, ja niihin oli kytketty Bossin ekvalisaattorit.
Pyörökaktukset
Pyörökaktukset (Rebutia) on noin 60 kaktuslajin muodostama suku, joka on peräisin Argentiinan, Bolivian ja Perun vuoristoista. Lajit ovat pieniä, pallomaisia kaktuksia, joiden varressa ei ole varsinaisia särmiä, mutta sen sijaan syyläkaktusten tapaan säännöllisesti asettautuneita kohoumia podarioita, joiden kärjessä olevasta areolista piikit kasvavat.
Pyörökaktukset kukkivat hyvin runsaasti. Kasvin kokoon nähden melko kookkaat, kirkasväriset kukat puhkeavat useimmista muista kaktussuvuista poiketen verson alaosasta ja ovat väriltään yleensä oranssinpunaisia, mutta myös keltakukkaisia lajeja löytyy. Pyörökaktukset tuottavat runsaasti siemeniä, jotka itävät emokasvin ympärille muodostaen mättäitä.
Huonekasvina helppohoitoisia pyörökaktuksia myydään myös mm. Aylostera-nimellä.
Tuntomerkit
Pyörökaktukset ovat pieniä, matalakasvuisia, yksivartisia tai mätästäviä ja pallomaisia tai lyhyelti lieriömäisiä. Varren uurteet ovat heikosti kehittyneet tai puuttuvat, mutta kyhmyjä tavallisesti on. Areolit ovat pyöreitä, soikeita tai pitkänomaisia. Piikit ovat heikkoja, tavallisesti sukasmaisia. Kukkia on usein yhdessä kasvissa paljon, ja ne sijaitsevat varren sivulla tai lähellä tyveä olevissa areoleissa. Pyörökaktukset kukkivat päiväaikaan. Kukan kehä on suppilomainen, melko pieni ja vaihtelevan värinen, useimmiten kuitenkin syvän oranssi tai keltainen. Kukkapohjuksessa on lukuisia pieniä suomuja, joissa toisinaan muutama karva tai sukasia. Pohjusmalja on lyhyt tai pitkänomainen, tavallisesti kapea, joskus käyritynyt. Heteet sijaitsevat yhdessä kiehkurassa. Hedelmä on pieni, lähes pallomainen, ohutseinäinen, aluksi mehukas mutta kypsänä kuiva; kukan jäänteet ovat siinä jäljellä. Siemenet ovat soikeita, kiiltävän mustia ja pinnaltaan kyhmyisiä tai ryppyisiä.
Levinneisyys
Pyörökaktukset ovat kotoisin Bolivian ja Luoteis-Argentiinan Andeilta ja niiden lähellä olevilta kukkuloilta.
Lajit
Kansainvälisen tutkijaryhmän mukaan (the International Cactaceae Systematics Group) pyörökaktuksia on 41 lajia:
Lajin vaarinpyörökaktus (Rebutia senilis) asema on epävarma.
FNFL Sénégalais
FNFL Sénégalais (runkonumero DE-106, T22 ja F702) oli Vapaan Ranskan laivaston Algérien-luokan torpedovene toisessa maailmansodassa.
Valmistus
Yhdysvaltain laivasto tilasi aluksen Wilmingtonista Delawaresta Dravo Corporationilta nimellä USS Corbesier ja runkonumerolla DE-106. Köli laskettiin 24. huhtikuuta 1943. Alus laskettiin vesille 11. marraskuuta ja luovutettiin 2. tammikuuta 1944 lend lease -sopimuksen nojalla Ranskan pakolaishallitukselle, joka liitti sen Vapaan Ranskan laivastoon nimellä Sénégalais. Alus otettiin palvelukseen 2. tammikuuta 1944.
Palvelus
Alus siirrettiin pysyvästi Ranskalle MDAP-ohjelmassa 21. huhtikuuta 1952.
Alus luokiteltiin 1952 fregatiksi, jolloin se sai Naton mukaisen runkonumeron F-702. Se nimettiin elokuussa 1962 uudelleen Yseriksi. Se myytiin 1965 romutettavaksi Walter Ritscherille Hampuriin.
Goppenstein
350px|thumb|Goppensteinin rautatieasema on Lötschbergin tunnelin eteläpäässä.
Goppenstein on kylä ja rautatieasema Sveitsissä, Valais'n kantonissa. Kylä kuuluu Ferdenin kuntaan. Goppenstein on Lötschbergin tunnelin eteläinen pääteasema. Brig-Spiez-henkilöjunaliikenteen lisäksi Goppenstein on BLS:n autojunien pääteasema, josta on yhteys pohjoiseen, Kanderstegiin. Myös Lötschentalin postiautoreitti kulkee Goppensteinin kautta.
Suomi–Ruotsi-maaottelu 2010
Suomi–Ruotsi-maaottelu 2010 järjestettiin 27.–28. elokuuta Helsingin olympiastadionilla. Kilpailussa Suomi voitti miesten ottelun pistein 214–195 ja Ruotsi naisten ottelun pistein 226–182. Suomi oli parempi molemmissa nuorten maaotteluissa, kun poikien maaottelu päättyi Suomen hyväksi 106–88 ja tyttöjen ottelu 119–82. Kävelymaaottelu päättyi tasapisteisiin 22–22, mutta Ruotsi määrättiin voittajaksi, sillä se sai lajivoiton sekä miehissä että naisissa.
Tulokset
Tuloksissa Suomen pisteet on mainittu ensin.
Ebbe
Ruotsissa nimi Ebbe oli vuonna 2020 kaikkiaan 4273 miehellä. Sitä vastoin Suomessa nimi on jäänyt varsin harvinaiseksi, ja se on vuoden 2019 loppuun mennessä annettu vain noin 100 henkilölle.
Chill-Out or Die
Chill Out or Die on englantilaisen kitaristin Mick "Würzel" Burstonin kokeellinen sooloalbumi vuodelta 1998.
Levyn tyylilaji voidaan määritellä ambient musiikiksi, kuten levyn alaotsikkokin "the ambient album" kertoo. Würzel kertoi vuonna 1997, että vuosien mittaan Tangerine Dreamin kaltaiset yhtyeet olivat vaikuttaneet häneen vahvasti.
Kappaleet
Kaikki kappaleet kirjoittanut Michael Burston.